stanford-oval/wikipedia huggingface dataset:
Venäjän tiede- ja kulttuurikeskus
Historia

Keskus on perustettu silloisen Neuvostoliiton tiede- ja kulttuurikeskuksena vuonna 1977. Talo rakennettiin alkuaan vuonna 1957 Helsingin suomalaisen yksityislyseon koulurakennukseksi. Koulu muutti vuonna 1974 Espoon Kivenlahteen.
Keskuksen avajaisiin vuonna 1977 osallistuivat Neuvostoliiton pääministeri Aleksei Kosygin ja Suomen presidentti Urho Kekkonen. Rakennuksen julkisivussa on Ter-Grigorjan-nimisen taiteilijan tekemä 40 neliömetrin laajuinen mosaiikkireliefi, joka esittää Neuvostoliiton lippua sirppi ja vasara -tunnuksineen. Se peitettiin verholla Neuvostoliiton hajoamisen jälkeen, mutta paljastettiin uudelleen näkyville huhtikuussa 2011.
Lokakuussa 2024 Suomen valtio takavarikoi Venäjän valtion omistaman 3 326 neliömetrin tontin Taka-Töölössä.
Keskuksen tiedustelutoiminta

Helsingin tiede- ja kulttuurikeskuksen perusti Neuvostoliiton tiedustelupalvelun KGB:n kulttuurisuhdeyksikkö. Keskuksessa neuvostoaikana työskennelleet eivät olleet KGB:n tiedustelijoiden kärkijoukkoa, joka toimi pikemminkin diplomaattinimikkeillä. Jokainen ulkomailla työskennellyt neuvostoliittolainen oli kuitenkin virallisesti sitoutunut KGB:n tiedonantajaksi. Vuonna 1993 keskuksen johtaja väitti, että KGB:n toiminta talossa olisi loppunut.
Aiheesta muualla

Kuvia tai muita tiedostoja aiheesta Venäjän tiede- ja kulttuurikeskus Wikimedia Commonsissa
Talon julkisivussa on myös Neuvostoliiton lippua esittävä reliefi.
Okinawantikka

| Okinawantikka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Käpytikat Dendrocopos
Laji::  noguchii
Kaksiosainen nimi
 Dendrocopos noguchii  (Seebohm, 1887) 
Synonyymit
 Sapheopipo noguchii 

Katso myös
   Okinawantikka Wikispeciesissä   Okinawantikka Commonsissa 
Infobox OKNimi-testi OKVirheellinen IUCN-arvo: 
Okinawantikka (Dendrocopos noguchii) on tikkoihin kuuluva erittäin uhanalainen lintu.
Koko ja ulkonäkö

Okinawantikka kasvaa noin 30 cm pitkäksi. Sen höyhenpeite on tumman ruskea ja höyhenten kärjessä on punainen pilkku. Pää on vaaleamman ruskea. Päälaki on koiraalla tummanpunainen ja naaraalla lähes musta.
Levinneisyys ja elinympäristö

Okinawantikkaa tavataan vain Okinawan saarella Japanissa. Niitä arvellaan olevan jäljellä enää 600 yksilöä. Se pesii metsissä, joissa on suuria vanhoja ikivihreitä lehtipuita. Suurimmat uhat ovat elinalueen supistuminen metsätalouden, maanviljelyn, tekoaltaiden ja golfkenttien laajenemisen myötä.
Jaakko Oksanen (jalkapalloilija)

| Henkilötiedot |
| --- | --- | --- | --- |
Koko nimi: Jaakko Tapio Oksanen
Syntymäaika: 7. marraskuuta 2000 (ikä 23)
Syntymäpaikka: Tuusula, Suomi
Pelipaikka: keskikenttäpelaaja
Pituus: 180 cm
Seura
Seura: KuPS
Pelinumero: 13
Junioriseurat
: KP-75
: KOPSE
2013–2017: HJK
Seurat
| Vuodet | Seura | O | (M) |
| 2016–2017 | Klubi 04 | 25 | (2) |
| 2017–2018 | HJK | 1 | (0) |
| 2018–2022 | Brentford | 2 | (0) |
| 2020–2021 | → AFC Wimbledon | 27 | (0) |
| 2021–2022 | → Greenock Morton | 13 | (0) |
| 2022– | KuPS | 60 | (5) |
Maajoukkue
| 2016 | Suomi U16 | 4 | (0) |
| 2016 | Suomi U17 | 6 | (1) |
| 2017 | Suomi U18 | 2 | (1) |
| 2017–2018 | Suomi U19 | 16 | (0) |
| 2019–2021 | Suomi U21 | 15 | (0) |
| 2023– | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2024.  Maajoukkueuran tilastot päivitetty 16. maaliskuuta 2023.
Jaakko Tapio Oksanen (s. 7. marraskuuta 2000 Tuusula) on suomalainen jalkapalloilija, joka pelaa Kuopion Palloseurassa. Hän on pelipaikaltaan keskikenttäpelaaja.
Seurajoukkueet

Oksanen on KP-75:n kasvatti, joka siirtyi KOPSE:n kautta Helsingin Jalkapalloklubiin 12-vuotiaana. Oksanen teki debyyttinsä Veikkausliigassa 28. lokakuuta 2017 Rovaniemen Palloseuraa vastaan.
Tammikuussa 2018 Oksanen siirtyi kaksivuotisella sopimuksella Brentfordiin. Hän pääsi Mestaruussarjassa ensimmäisen kerran kentälle vaihtopelaajana kauden viimeisessä ottelussa Prestonia vastaan 5. toukokuuta 2019.. Oksasen sopimusta jatkettiin maaliskuussa 2020 jatkumaan kesään 2022 asti. Oksanen vietti kauden 2020–2021 lainalla Ykkösliigan AFC Wimbledonissa ja syksyn 2021 Skotlannin mestaruussarjan Greenock Mortonissa.
Oksasen sopimus Brentfordin kanssa päättyi kesään 2022 ja hän siirtyi KuPS:n riveihin kauden 2023 loppuun asti ulottuvalla sopimuksella. Syksyllä Oksanen jatkoi KuPS:ssa uudella sopimuksella.
Syksyyn 2024 mennessä Oksanen on pelannut Veikkausliigaa neljä kautta ja 61 ottelua, joissa hän on tehnyt viisi maalia.
Maajoukkueet

Oksanen on ollut vakiokasvo Suomen nuorten maajoukkueissa. A-maajoukkuedebyyttinsä hän teki harjoitusottelussa Viroa vastaan 12. tammikuuta 2023.
Saavutukset

2 Suomen cup-mestaruutta (2022 ja 2024)
Suomen mestaruus kaudella 2024
2 Suomen mestaruushopeaa 2022 ja 2023
Vinssi

Sähkökäyttöinen vaijerivinssi
Dieselkäyttöinen vinssi vuodelta 1945.
Vinssi tai vintturi on nosto- tai vetolaite, jossa vetävä vaijeri tms. kiertyy pyörivän telan ympäri. Vinssit voidaan jakaa karkeasti kahteen eri luokkaan, mekaanisiin, esimerkiksi käsi- tai akselivetoisiin, sekä erilaisilla "välittäjävoimilla" toimiviin, esimerkkinä hydrauli- tai sähkövinssi. Yksinkertaisissa vinsseissä on vain yksi pyörä ja sen yli kulkeva köysi, mutta monimutkaisissa laitteistoissa voi olla useiden pyörien ketjuttamisesta syntynyt vaihteisto.
Nostokurki on toimintaperiaatteeltaan monimutkainen vinssi. Vinssejä käytetään paljon myös purjeveneissä ja laivoissa.
Nykyaikaisen purjeveneen itsejalustava vinssi, jossa on irrotettava kampi
Aiheesta muualla

Kuvia tai muita tiedostoja aiheesta Vinssi Wikimedia Commonsissa
Linkuva

| Linkuva |
| --- | --- |
 Linkuvan katolinen kirkko
 lippu:  vaakuna
 Sijainti kartalla
Valtio:   Liettua
Lääni:  Šiauliai
Kunnallispiiri:  Pakruojisin kunnallispiiri
Ensimmäinen maininta:  1370
Kaupunginoikeudet:  1950
Väkiluku (2010):  1 731
Infobox OKVirheellinen NIMI-arvo: 
Linkuva on Liettuan pohjoisosassa, Šiauliain läänissä sijaitseva kaupunki. Se on osa Pakruojisin kunnallispiiriä. Vuonna 2010 kaupungin väkiluku oli 1 731 asukasta.
Aiheesta muualla

Kuvia tai muita tiedostoja aiheesta Linkuva Wikimedia Commonsissa
Liettuan kaupungit
Vilna | Kaunas | Klaipėda | Šiauliai | Panevėžys | Alytus | Marijampolė | Mažeikiai | Jonava | Utena | Kėdainiai | Telšiai | Visaginas | Tauragė | Ukmergė | Kretinga | Šilutė | Radviliškis | Palanga | Druskininkai | Gargždai | Rokiškis | Biržai | Elektrėnai | Kuršėnai | Garliava | Jurbarkas | Vilkaviškis | Raseiniai | Anykščiai | Lentvaris | Naujoji Akmenė | Grigiškės | Prienai | Joniškis | Kelmė | Varėna | Kaišiadorys | Pasvalys | Kupiškis | Zarasai | Skuodas | Kazlų Rūda | Širvintos | Molėtai | Šalčininkai | Šakiai | Švenčionėliai | Ignalina | Pabradė | Kybartai | Šilalė | Nemenčinė | Pakruojis | Švenčionys | Trakai | Vievis | Kalvarija | Lazdijai | Rietavas | Žiežmariai | Eišiškės | Ariogala | Neringa | Šeduva | Birštonas | Venta | Akmenė | Tytuvėnai | Rūdiškės | Vilkija | Pagėgiai | Viekšniai | Žagarė | Ežerėlis |Skaudvilė | Gelgaudiškis | Kudirkos Naumiestis | Simnas | Salantai | Linkuva | Veisiejai | Ramygala | Priekulė | Joniškėlis | Jieznas | Daugai | Obeliai | Varniai | Virbalis | Vabalninkas | Seda | Subačius | Baltoji Vokė | Dūkštas | Pandėlys | Dusetos | Užventis | Kavarskas | Smalininkai | Troškūnai | Panemunė
Papuankanahaukka

| Papuankanahaukka> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Australaasiankanahaukat Erythrotriorchis
Laji::  buergersi
Kaksiosainen nimi
 Erythrotriorchis buergersi  (Reichenow, 1914) 
Katso myös
   Papuankanahaukka Wikispeciesissä  
Infobox OKNimi-testi OKVirheellinen IUCN-arvo: 
Papuankanahaukka (Erythrotriorchis buergersi) on australaasiankanahaukkojen sukuun kuuluva huonosti tunnettu lintu. Sitä tavataan Uudessa-Guineassa.
Siitä tiedetään vain muutama havainto, ei kuitenkaan lainkaan viimeisten kymmenen vuoden ajaltamilloin?, ja vain Uudesta-Guineasta ja lisäksi yksi havainto Papuasta Fojavuorilta. Sen elinpaikat eivät sovellu metsänhakkuulle, mutta metsät ovat vähenemässä. Papuankanahaukkaa ei metsästetä.
Sen elinpiiriä on trooppinen vuoristometsä 450–1 580 metrin korkeudessa.
Lalela Mswane

Lalela Mswane (s. 27. maaliskuuta 1997, KwaZulu-Natal, Etelä-Afrikka) on eteläafrikkalainen malli ja Miss Supranational 2022 -kilpailun voittaja.
Hän voitti aiemmin Miss Etelä-Afrikka 2021 ja Miss Universum 2021 II perintöprinsessa.
Aiheesta muualla

Lalela Mswane Instagramissa
Sverre Hansen

| Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Maa:   Norja> Miesten jalkapallo. |
| --- | --- | --- | --- |
|  Pronssia | Berliini 1936 | joukkuekilpailu |  |
Sverre Hansen (23. kesäkuuta 1913 Larvik – 22. elokuuta 1974 Larvik) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Lucas Rangel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas Rangel Nunes Gonçalves
Syntymäaika: 29. joulukuuta 1994 (ikä 29)
Syntymäpaikka: Alvorada, Brasilia
Pelipaikka: hyökkääjä
Pituus: 185 cm
Seura
Seura: Riga FC
Pelinumero: 14
Junioriseurat
2010-: Pato Branco EC
-2015: Londrina EC
Seurat
| Vuodet | Seura | O | (M) |
| 2015–2016 | Londrina EC | 0 | (0) |
| 2015 | → Grêmio Barueri (laina) | 14 | (10) |
| 2015 | → Foz do Iguaçu FC (laina) | 2 | (0) |
| 2016 | → Itumbiara EC (laina) | 11 | (2) |
| 2016 | → Operário FC (laina) | 0 | (0) |
| 2016–2017 | FK Kukësi | 18 | (1) |
| 2017–2018 | Kapfenberger SV | 30 | (9) |
| 2018–2020 | KuPS | 41 | (17) |
| 2021 | Adana Demirspor | 7 | (1) |
| 2021 | KuPS | 12 | (2) |
| 2021 | FC Vorskla Pultava | 12 | (4) |
| 2022 | → Sabah FK (laina) | 8 | (2) |
| 2022-2023 | Riga FC | 22 | (5) |
| 2023-2024 | FC Kolos Kovalivka | 12 | (1) |
| 2024- | KuPS | 6 | (1) |
 Seurajoukkueuran tilastot kattavat vain kansalliset sarjat, päivitetty 24. lokakuuta 2024.
Lucas Rangel Nunes Gonçalves (s. 29. joulukuuta 1994 Alvorada, Brasilia), pelaajanimeltä Lucas Rangel on brasilialainen jalkapalloilija, joka edustaa Veikkausliigassa pelaavaa Kuopion Palloseura:aa. Hän on pelipaikaltaan hyökkääjä. Uransa aikana brasilialainen on pelannut 
Brasilialainen hyökkääjä on uransa aikana pelannut kotimaansa ja Suomen lisäksi myös Albaniassa, Itävallassa, Latviassa, Turkissa, Azerbaidzhanissa sekä Ukrainassa.
Brasilialaisen matka Eurooppaan - aluksi Albaniaan ja Itävaltaan

Lucas Rangel aloitti jalkapallouransa kotimaassaan Brasiliassa, jossa ensimmäinen aikuisten joukkue oli Paraná-osavaltion pääkaupungin Londrina EC. Yhden kauden jälkeen hän siirtyi Eurooppaan - ensin Albanian pääsarjan FK Kukësiin, jossa hän oli voittamassa maan mestaruutta. Seuraavana kautena hän siirtyi Itävallan Kakkosliigan Kapfenberger SV:hen, josta hän siirtyi heinäkuussa 2018 Suomeen Veikkausliigaan Kuopion Palloseuran (KuPS) riveihin.
Kuopion Palloseuran riveissä kolmeen otteeseen - välillä Turkissa, Ukrainassa, Azerbaidzanissa ja Latviassa

KuPS:n riveissä hän oli mukana pronssia saavuttaneessa joukkueessa, ja kaudella 2019 hän oli KuPS:n Suomen mestaruuden voittaneessa joukkueessa. Kauden 2020 päätteeksi Rangel siirtyi Turkin toiseksi korkeimmalle sarjatasolle Adana Demirsporiin. Turkissa hyökkääjä onnistui maalinteossa kertaalleen seitsemässä ottelussa. Keväällä 2021 Rangel palasi KuPS:n riveihin. Kaudella 2021 Lucas Rangel viimeisteli Veikkausliigan otteluissa kaksi maalia, mutta suurimmat uroteot hän teki eurokentillä. Kesän 2021 kahdeksassa Euroopan Konferenssiliigan karsintakierroksen ottelussa syntyi hurjat viisi maalia, jotka edesauttoivat KuPS:n aina karsintojen playoff-kierrokselle saakka.
Lucas Rangel siirtyi syyskuun alussa 2021 Ukrainaan FC Vorskla Pultavan riveihin. Helmikuussa 2022 käynnistynyt Venäjän hyökkäys Ukrainaan keskeytti Ukrainan jalkapallosarjat. Rangel joutui pakenemaan Ukrainasta ja etsimään uudet joukkueet jalkapalloammatilaisuudelle. Rangelin matka vei kuitenkin ensin Azerbaidzanin Sabah FK:n riveihin, kaudeksi 2022-2023 Latvian pääsarjan eli Virslīgan Riga FC:n riveihin ja kaudeksi 2023-2024 takaisin Ukrainaan maan jalkapalloliigan pääsarjan FC Kolos Kovalivkaan, jossa hän pelasi viimeiset ottelunsa keväällä 2024.
Rangel teki elokussa 2024 kolmannen sopimuksensa KuPS:n kanssa. Hän oli syyskaudella 2024 voittamassa KuPS:n riveissä niin Suomen cupin kuin Veikkausliigan Suomen mestaruuden.
Saavutukset

Albanian mestaruus: 2017
Suomen mestaruus: 2019 ja 2024
Suomen mestaruuspronssia: 2018 ja 2020
Suomen cup-mestaruus 2021 ja 2024
Aiheesta muualla

Lucas Rangell soccerwayn sivustolla
Odd Frantzen

| Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Maa:   Norja> Miesten jalkapallo. |
| --- | --- | --- | --- |
|  Pronssia | Berliini 1936 | joukkuekilpailu |  |
Odd Bernhard Frantzen (20. tammikuuta 1913 Bergen – 2. lokakuuta 1977 Bergen) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Nils Eriksen

| Mitalit | Mitalit | Mitalit |  |
| --- | --- | --- | --- |
|  Nils Eriksen |  Nils Eriksen |  Nils Eriksen |  |
Maa:   Norja
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | joukkuekilpailu |  |
Nils Kristian "Påsan" Eriksen (5. maaliskuuta 1911 Skien – 5. toukokuuta 1975 Moss) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 47 maaottelua vuosina 1931–1939.
Monkey D. Luffy

| Monkey D>  Luffy |
| --- | --- |

Ensiesiintyminen:  Mangaluku #1   Animejakso #1
Nimi japaniksi:  モンキー・D・ルフィ
Nimi englanniksi:  Monkey D. Luffy
Muita nimiä:  Olkihattu-Luffy Kumimies Viides Keisari
Ääninäyttelijä (Seiyu):  Mayumi Tanaka
Ääninäyttelijä (4Kids):  Bella Hudson
Ääninäyttelijä (FUNi):  Colleen Clinkenbeard
Henkilötiedot
Laji:  Ihminen
Palkkio:  3,000,000,000 berryä
Pirunmarja
Marja japaniksi:  Gomu Gomu no Mi
Marja englanniksi:  Gum Gum Fruit
Marja suomeksi:  Gumigumimarja
Tyyppi:  Paramythia
Voima:  Syöjä pystyy venyttämään mitä tahansa ruumiinosaansa kuin kumia ilman tuskaa. Luodit eivät vahingoita syöjää, mutta kaikki terävät kulmat ja aseet voivat satuttaa gumigumi-ihmistä. Syöjä on myös immuuni sähkölle.
Monkey D. Luffy (jap. モンキー・D・ルフィ) on päähahmo One Piece -nimisessä manga- ja anime-sarjassa.
Luffy

Luffy on Olkihattupiraattien kapteeni, joka on kotoisin Fuushan kylästä, East Bluelta. Voitettuaan Arlongin hän saavutti ensimmäisen kiinniottopalkkionsa, 30 000 000 berryä, mikä on East Bluen korkein palkkio. Myöhemmin hänen kiinniottopalkkionsa kasvoi 100 000 000 berryyn voitettuaan kaapparilordi Sir Crocodilen. Enies Lobbyn tragedian jälkeen Luffyn päästä oltiin valmiita maksamaan 300 000 000 berryä, sillä Luffy voitti CP9:n Rob Luccin ja julisti sodan Maailmanhallitusta vastaan.
Myöhemmin hän osallistui Marinefordissa sotaan merivoimia vastaan Valkopartapiraattien kanssa pelastaakseen veljensä ja tämän seurauksena hänen kiinniottopalkkionsa nousi 400 000 000 berryyn. Taisteltuaan Donquixote Doflamingoa vastaan Dressrosan saarella palkkio kohosi 500 000 000 berryyn. Osallistuttuaan salajuoneen Keisari Big Momin murhaamiseksi, lyötyään kaksi hänen korkea-arvoisimmista komentajistaan kaksintaistelussa ja paettuaan onnistuneesti tämän valtakunnasta Luffyn kiinniottopalkkio nousi 1,5 miljardiin berryyn ja Maailmanhallituksen lehtijulkaisu antoi hänelle tittelin Viides Keisari. Wano kunnassa voitettuaan yksi neljästä keisareista Kaidoun, hänen kiinniottopalkkio nousi 3 miljardiin berryyn ja hänestä tuli myös samalla yksi neljästä keisareista.
Ulkonäkö

Luffyn tunnusmerkki, olkihattu, on peräisin legendaariselta Shanks Punatukalta, joka antoi sen Luffylle. Oljenväristä hattua kiertää punainen nauha. Luffyllä on vasemmassa poskessaan silmän alla arpi, jonka hän sai iskemällä siihen kohtaan tikarilla todistaakseen merirosvoille kivunsietokykynsä ja rohkeutensa (tämä kohtaus leikattiin pois animesta sen pelossa että lapset matkisivat häntä). Hänellä on mustat piikkiset hiukset ja suuret silmät (kuten mangahahmoilla yleensä).
Kuten useilla muilla päähahmoilla Luffyllä on yllään yleensä samanlaiset vaatteet. Punainen edestä napitettu liivi ja polvipituiset siniset shortsit yhdessä olkihatun kanssa ovat Luffyn tavaramerkki. Jaloissaan hänellä on aina nauhasandaalit. Luffy kuitenkin pukeutuu eri tavalla pariin otteeseen. Esimerkkinä Drum Island ja Alabasta, joiden ilmaston takia Luffy joutui varustautumaan toppatakilla ja vastaavasti aavikkovarustuksella. Lisäksi Luffyn perinteisten liivin ja housujen väri on vaihtunut useampaan otteeseen, Enies Lobbyn aikana Luffyn housut olivat mustat ja niissä oli sivutaskut, Thriller Barkissa liivi oli oranssi ja housut ruskeanpunaiset, Sabaody Archipelagossa housut olivat tummansiniset ja liivi oli sininen ja Impel downissa ja sen jälkeen liivi on turkoosi ja housut ruskeanpunaiset.
Aikahypyn jälkeen Luffy ulkoasu muuttuu jonkin verran: hän säilyttää siniset housunsa ja olkihattunsa, mutta pukeutuu muuten punaiseen pitkähihaiseen paitaan, jonka hän jättää auki keskeltä niin, että se paljastaa hänen rintansa ja Marinefordin sodassa amiraali Akainulta saamansa arven. Tämän lisäksi hänellä on nyt uumallaan monille sarjassa nähtäville merirosvoille tyypillinen kangasvyö, joka hänen tapauksessaan on väriltään keltainen.
Wanon valtakunnassa Luffy päivittää pukeutumistaan hylättyään Tenguyama Hitetsulta saamansa kimonon lisäämällä tavalliseen merirosvopukuunsa pitkän tummansinisen manttelin, jonka hän antaa riippua vapaasti olkapäiltään.
Luffy on 172 cm pitkä (174 aikahypyn jälkeen), ja 17-vuotias (19-vuotias aikahypyn jälkeen). Luffyn syntymäpäivä on 5 toukokuuta.
Eiichiro Oda on kertonut, että nimensä mukaisesti Monkey D. Luffyn eläinhahmo on apina. Lisäksi hän on kertonut, että Luffyn väri on punainen ja että Luffy tuoksuu lihalle, sillä sitä Luffy syö melko usein.
Historia

Luffyn äidin nimeä ei ole vielä sarjan kuluessa mainittu, mutta isänsä nimen hän sai tietää merirosvoksi ryhtymisensä jälkeen, Monkey D. Dragon. Luffyn isoisä Garp haaveili Luffysta merivoimien sotilasta, joten Luffy koki ankaraa koulutusta nuoresta lähtien. Myöhemmin Garp jätti Luffyn ystävänsä Dadanin käsiin, joka jo tuolloin vastasi Acen kasvattamisesta.
Historia > Luffy ja Shanks

Kun Luffy oli vielä pieni lapsi, heidän kyläänsä pitivät tukikohtanaan Shanks Punatukan merirosvojoukkio. Kerran Shanksin joukkion ja Luffyn ollessa paikallisessa baarissa Luffy söi Shanksin joukkion varastaman pirunmarjan – GumiGumi- marjan jälkiruoaksi. Fuushaan vuoristoryövärit tulivat baariin ja halveksivat Shanksin joukkiota. He pyysivät emännältä riisiviinaa, mutta merirosvot olivat juoneet talon tyhjäksi. Shanks tarjosi Fuushaan vuoristoryöväreitten johtajalle viimeisen jäljelle jääneen pullon, mutta tämä roiski sen Shanksin päälle. Shanks ei puolustanut itseään tietäen vallan hyvin, että hän on ryöväriä vahvempi. Hän vain voivotteli sotkua ja pyysi siivota jälkensä. Ryövärit lähtivät nauraen baarista.
Ryövärien ollessa toisen kerran baarissa, silloin kun Shanks ei ollut paikalla he haukkuivat piraatteja Luffyn kuullen. Luffy raivostui ja vaati ryöväreiltä anteeksipyytöä, mistä sitten seurasi tilanne, jolloin Luffy oli panttivankina ryöväreitten johtajan kynsissä. Shanks tuli pelastamaan hänet, joskin hän menetti toisen kätensä merihirviölle. Sen jälkeen Shanksin joukkio lähti pois Fuushasta ja Luffy tajusi, että hänestä koituisi pelkästään harmia, eikä hän pystyisi puolustamaan itseään. Luffy ei siis enää tahtonut piraattien mukaan, vaan vannoi Shanksille, että hän kokoaa ainakin yhtähyvän joukon merirosvoja ja löytää suurimman aarteen, One Piecen. Silloin Shanks antoi olkihattunsa Luffylle. Shanks sanoi Luffylle:
»"Jonain päivänä palautat minulle tämän olkihatun, suurena merirosvona. Se on lupaus, Luffy."»
Shanks tiesi jo silloin, että Luffystä tulisi jotain suurta, koska hän muistutti kovasti Shanksia pienenä.
Historia > Olkihattu Luffy

Lupauksen myötä hän raatoi kovasti ja onkin nyt tunnettu merirosvo Monkey D. Luffy joka tunnetaan paremmin "Olkihattu Luffynä", tai vain "Olkihattuna". Luffy ei kuitenkaan tyydy suurena merirosvona olemiseen vaan haluaa päästä merirosvokuninkaaksi. Monet eivät ota häntä vakavasti, sillä hän on vasta 17-vuotias ja ulkonäöltään heikompi kuin luulisi. Hän on oikeasti hyvin voimakas ja itsevarma, joka tulee selväksi monissa tilanteissa. Luffyn isoisä harjoitti häntä heittämällä hänet syvään luolaan, jättämällä yksin pimeässä metsään ja sitomalla Luffyn ilmapalloihin, jotka veisivät hänet korkeuksiin. Tämä on yksi syy Luffyn vahvuuteen ja voimin.
Jopa Merivoimat alkoivat ottaa Luffyä vakavasti kun hän kukisti Kapteeni "Kirveskäsi" Morganin ja tunnettuja merirosvoja kuten Buggy-pellen, Kapteeni Kuron, merirosvokapteeni Don Kriegin ja Arlong- merenmiehen. Luffy sai 30 000 000 berryn kiinniottopalkkion Arlongin voitettuaan. Hänen etsintäkuulutuksensa kasvoi 100.000.000:een berryyn kun hän kukisti yhden Kaapparilordin, Sir Crocodilen ja sai Maailmanhallituksen huomion. Mikäli Luffyn taivaassa kukistama "Jumala" Enel olisi ollut maanpäällinen ja etsintäkuulutettu henkilö, olisi Luffystä saatava summa noussut varmasti yli 500 000 000 berryyn, koska Eiichiro Oda on kertonut, että Enerin päästä maksettaisiin maanpäällä 500 000 000 berryä. Myöhemmin kun Luffy kukisti joukon CP9:n jäseniä Enies Lobbyssä hän sai 300.000.000:n berryn kiinniottopalkkion, julistettuaan sodan Maailmanhallitusta vastaan. Tämän jälkeen Luffy on taistellut Moriaa vastaan ja päässyt vihdoin Sabayodille, Grand Linen puoleen väliin. Siellä hän oli perämiehensä Roronoa Zoron kanssa osa "pahinta sukupolvea", tulokkaita joiden palkkiot ylittivät 100 miljoonaa berryä. Täällä kuitenkin tapahtui Olkihattu merirosvojen tappio heidän taistellessaan Merivoimien amiraalia Kizarua ja kaappariloordia Kumaa vastaan. Miehistön jäsenet lennätettiin eri paikkoihin. Tällöin Luffylle selvisi että hänen Veljensä Portgas D. Ace oli vangittu ja teloitettaisiin piakkoin. Luffy koetti vapauttaa Acen ensin Impel Down vankilasta ja sitten mestauksesta osallistumalla suureen Marinefordin Sotaan. Ace kuitenkin menetti henkensä suojellessaan pikkuveljeään. Tämän jälkeen Luffyn palkkio nostettiin 400 miljoonaan berryyn. Välttääkseen uuden häviön miehistönsä kanssa Luffy päätti pitää 2 vuotta taukoa ja opetella samalla uusia taistelutekniikoita, kuten Hakin käytön perusteet.